ଘରୋଇ ବସ୍ ଚଳାଚଳ ବନ୍ଦଃ ଯାତ୍ରୀ ହନ୍ତସନ୍ତ\nକୋରାପୁଟ, ୧୪।୧୨(ଡି.ଏନ୍.ଏ.)- କୋରାପୁଟ ଜିଲା ସେମିଳିଗୁଡା ବସ୍ଷ୍ଟାଣ୍ଡ ନିକଟରେ ଜଣେ ଘ\nଘରୋଇ ବସ୍ ଚଳାଚଳ ବନ୍ଦଃ ଯାତ୍ରୀ ହନ୍ତସନ୍ତ\t December 14th, 00:00 AM December 14th, 00:00 AM\nକୋରାପୁଟ, ୧୪।୧୨(ଡି.ଏନ୍.ଏ.)- କୋରାପୁଟ ଜିଲା ସେମିଳିଗୁଡା ବସ୍ଷ୍ଟାଣ୍ଡ ନିକଟରେ ଜଣେ ଘରୋଇ ବସ୍ ମାଲିକଙ୍କୁ ବୁଧବାର ଅପରାହ୍ନରେ ସିଟି ବସ୍ର କର୍ମଚାରୀମାନେ ମାଡ ମାରିଥିଲେ। ଏହି ଘଟଣାକୁ ନେଇ କୋରାପୁଟ ଜିଲା ଘରୋଇ ବସ୍ ଆସୋସିଏଶନ ପକ୍ଷରୁ ଗୁରୁବାର ଜିଲାରେ ବସ୍ ଚଳାଚଳ ବନ୍ଦ କରାଯାଇଥିବା ସଭାପତି ଗୌତମ ସାମନ୍ତରାୟ ସୂଚନା ଦେଇଛନ୍ତି । ପ୍ରାୟ ୪୦ରୁ ଉର୍ଦ୍ଧ୍ୱ ଘରାଇ ବସ୍ ଆଜି ବନ୍ଦ ରହିଛି । କୋରାପୁଟ ଟାଉନ ଥାନା ପରିସରରେ ଘରୋଇ ବସ୍ ଆସୋସିଏଶନ ଓ ସିଟି ବସ୍ ଆସୋସିଏଶନର ପ୍ରତିନିଧିକୁ ନେଇ ସମାଧାନ ପାଇଁ ଆଲୋଚନା ଚାଲିଥିବା ଥାନା ଅଧିକାରୀ ଖିରେଶ୍ୱର ସାହୁ ସୂଚନା ଦେଇଛନ୍ତି । ପ୍ରକାଶ ଯେ, ସିଟି ବସ୍ର ସମୟରେ ଘରୋଇ ବସ୍ଟି ଆସି ଯିବାରୁ ସିଟି ବସ୍ ଜଣେ କର୍ମଚାରୀ ଏଥିରେ ଉତ୍କ୍ଷିପ୍ତ ହାଇ ଘରୋଇ ବସ୍ ମାଲିକଙ୍କୁ ମାଡ ମାରିଥିଲେ । ସିଟି ବସ୍ ସଂଘ ପକ୍ଷାରୁ ମଧ୍ୟ ଆଜି ବନ୍ଦ ଡାକରା ଦିଆଯାଇଛି ।\nଗୁଣପୁର-ନୌପଡା ମଧ୍ୟରେ ଟ୍ରେନ୍ ଚଳାଚଳ ବନ୍ଦଃ ତେଜୁଛି ଅସନ୍ତୋଷ\nଗୁଣପୁର,୨୦ା୧୦(ଡି.ଏନ.ଏ)-ତିତ୍ଲି ସାମୁଦ୍ରିକ ଝଡରେ ନୌପଡା-ଗୁଣପୁର ରେଳପଥର ପେଦାସାନା ନିକଟରେ ରେଳଧାରଣା କ୍ଷତିଗ୍ରସ୍ତ ହୋଇଥିଲା। ଫଳରେ ୧୨ତାରିଖଠାରୁ ଏହି ରେଳପଥରେ ସମସ୍ତ ଟ୍ରେନ ଚଳାଚଳ ବନ୍ଦ ରହିଛି। ଏଥିଯୋଗୁ ଯାତ୍ରୀମାନେ ନାନା ସମସ୍ୟାର ସମ୍ମୁଖୀନ ହେଉଛନ୍ତି। ତେବେ ଗୁଣପୁର-ପୁରୀ, ପୁରୀ-ଗୁଣପୁର, ପଲାସା-ଗୁଣପୁର, ଗୁଣପୁର-ପଲାସା, ରାଜ୍ୟରାଣୀ ଏକ୍ସପ୍ରେସ କେବଳ ପାଲାସା ପର୍ଯ୍ୟନ୍ତ ଚଳାଚଳ କରୁଛି।\nକେବିସିରେ ୨୫ ଲକ୍ଷ ଜିତିଲେ ରବିକୁମାର\nଦାମନଯୋଡ଼ି,୨୦।୧୦(ଡି.ଏନ୍.ଏ)- ନାଲ୍କୋ କର୍ମଚାରୀ ନମ୍ବଲା ରବି କୁମାର ସୋନି ଟିଭି ଚ୍ୟାନେଲ୍ରେ ପ୍ରସାରିତ କୌନ୍ ବନେଗା କରୋଡ଼ ପତି (କେବିସି)ରେ ଭାଗନେଇ ୨୫ ଲକ୍ଷ ଟଙ୍କା ଜିତିଛନ୍ତି। ଏହି ଏପିସୋଡ଼ ଗୁରୁବାର ପ୍ରସାରିତ ହୋଇଥିଲା। ଅବସରପ୍ରାପ୍ତ ପୋଲିସ୍ କର୍ମଚାରୀ ଏନ୍ ଜଗନ୍ନାଥମଙ୍କ ବଡ଼ପୁଅ ହେଉଛନ୍ତି ରବି। ରବି ୨୦୦୦ ମସିହାରୁ କେବିସି ପାଇଁ ପ୍ରସ୍ତୁତ ହେଉଥିଲେ।\nଲାଠିପୂଜାରେ ଦୁଲୁକିଲା ଆଦିବାସୀ ଗାଁ\nମାଥିଲି,୨୦। ୧୦(ଡି.ଏନ.ଏ)-ଦଶହରା ପର୍ବ ଶନିବାର ଶେଷ ହୋଇଛି। ପୀଠରୁ ଆବାହନ କରି ଅଣାଯାଇଥିବା ଲାଠିଦେବୀ ପୁନର୍ବାର ନିଜ ଆସ୍ଥାନ ସ୍ଥଳକୁ ଲେଉଟି ଯାଇଛନ୍ତି। ଏଥିପାଇଁ ଶୁକ୍ରବାର ରାତିରେ ମାଲକାନଗିରି ଜିଲା ମାଥିଲି ବ୍ଲକ ଭେଜାଗୁଡା ପଞ୍ଚାୟତ ଅଧିନ କତାମେଟା ଗ୍ରାମ ଉତ୍ସବମୁଖର ହୋଇ ଉଠିଥିଲା ଶେଷ ଦିନ ପୂଜାରେ ଅଞ୍ଚଳର ୩୦ ହଜାରରୁ ଊର୍ଦ୍ଧ୍ୱ ଶ୍ରଦ୍ଧାଳୁଙ୍କ ସମାଗମ ହୋଇଥିଲା ।\nବୈପାରୀଗୁଡ଼ାରେ ଦେଶିଆ ନାଟ, ରାବଣ ପୋଡ଼ି\nବୈପାରୀଗୁଡ, ୨୦।୧୦ (ଡି.ଏନ୍.ଏ)-କୋରାପୁଟ ଜିଲା ବୈପାରୀଗୁଡାରେ ଦଶହରା ଧୁମ୍ଧାମ୍ରେ ପାଳିତ ହୋଇଯାଇଛି। ଦଶମନ୍ତପୁର ଓ ଗୁମ୍ମା ଗ୍ରାମରେ ଜନଜାତି ଲୋକେ ପାରମ୍ପରିକ ଶୈଳୀରେ ଦଶହରା ପାଳନ କରିଥିଲେ। ଦଶମନ୍ତପୁରରେ ବୀରଖମ୍ବ ଓ ବିରାଳି ଠାକୁରାଣୀଙ୍କ ପ୍ରତୀକ ସ୍ବରୂପ ଲାଠି ପୂଜା କରାଯାଇଥିଲା ।\nମହୁମାଛି ଆକ୍ରମଣରେ ଯୁବକଙ୍କ ମୃତ୍ୟୁ\nବୈପାରୀଗୁଡା,୨୦ା୧୦(ଡି.ଏନ୍.ଏ)-କୋରାପୁଟ ଜିଲା ବୈପାରୀଗୁଡା ଥାନା ଅନ୍ତର୍ଗତ ଗୁମାଗୁଡା ଗ୍ରାମର ଜଣେ ଯୁବକ ମହୁମାଛି ଆକ୍ରମଣର ଶିକାର ହୋଇ ପ୍ରାଣ ହରାଇଛନ୍ତି। ତାଙ୍କ ନାମ ସମରା ପରଜା (୪୦)।\nଜୟପୁରଃ ଅପରାଜିତା ପୂଜା ସହ ରାବଣ ପୋଡ଼ିରେ ସରିଲା ଦଶହରା\nଜୟପୁର, ୨୦ା୧୦(ନି.ପ୍ର)-କୋରପୁଟ ଜିଲା ଜୟପୁର ସହରରେ ପାରମ୍ପରିକ ରୀତିନୀତି ଅନୁଯାୟୀ ପ୍ରସିଦ୍ଧ ଅପରାଜିତା ପୂଜା ସହ ରାବଣ ପୋଡ଼ିରେ ଦଶହରା ପର୍ବ ସମାପ୍ତ ହୋଇଯାଇଛି। ମୁଳାଷ୍ଟମୀରେ ଆଜ୍ଞାମାଳ ମିଳିବା ପରଠାରୁ ସହରରେ ଉତ୍ସବର ମାହୋଲ ସୃଷ୍ଟି ହୋଇଥିଲା। ରାବଣ ପୋଡି ପାଇଁ ଦଶହରା ପଡିଆରେ ପ୍ରବଳ ଜନସମାଗମ ହୋଇଥିଲା।
